CELEX: 31991D0030
Language: el
Date: 1990-12-21 00:00:00
Title: 91/30/ΕΟΚ: Απόφαση του Συμβουλίου της 21ης Δεκεμβρίου 1990 για τη σύναψη ανταλλαγής επιστολών που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής στα πλαίσια του άρθρου ΧΧΙV.6 της ΓΣΔΕ

Avis juridique important

|

31991D0030

91/30/ΕΟΚ: Απόφαση του Συμβουλίου της 21ης Δεκεμβρίου 1990 για τη σύναψη ανταλλαγής επιστολών που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής στα πλαίσια του άρθρου ΧΧΙV.6 της ΓΣΔΕ  

Επίσημη Εφημερίδα αριθ. L 017 της 23/01/1991 σ. 0017 - 0017 Φινλανδική ειδική έκδοση: Κεφάλαιο 11 τόμος 16 σ. 0191  Σουηδική ειδική έκδοση: Κεφάλαιο 11 τόμος 16 σ. 0191 

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1990  για τη σύναψη ανταλλαγής επιστολών που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής στα πλαίσια του άρθρου XXIV.6 της ΓΣΔΕ   ( 91/30/ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι η συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής για τη σύναψη διαπραγματεύσεων στα πλαίσια του άρθρου XXIV.6 της ΓΣΔΕ ( 1 ) χρειάζεται αναθεώρηση - ότι η αναθεώρηση αυτή δεν περατώθηκε πριν από τη λήξη  ορισμένων περιορισμένων χρονικά διατάξεων -  ότι διαβουλεύσεις έγιναν με τις Ηνωμένες Πολιτείες σε μια προσπάθεια για να ευρεθεί λύση στην υπάρχουσα εμπορική διαφωνία μεταξύ της Κοινότητας και των Ηνωμένων Πολιτειών -  ότι οι διαβουλεύσεις αυτές κατέληξαν σε ανταλλαγή επιστολών, η έγκριση της οποίας είναι προς το συμφέρον της Κοινότητας,  ΑΠΟΦΑΣΙΖΕΙ :    Άρθρο 1  1 . Η ανταλλαγή επιστολών που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής για τη σύναψη διαπραγματεύσεων στα πλαίσια του άρθρου XXIV.6 της ΓΣΔΕ, εγκρίνεται εξ ονόματος της  Κοινότητας .  2 . Το κείμενο της ανταλλαγής επιστολών επισυνάπτεται στην παρούσα απόφαση .  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανταλλαγή επιστολών, που αναφέρεται στο άρθρο 1, δεσμεύοντας την Κοινότητα .   Βρυξέλλες, 21 Δεκεμβρίου 1990 . Για το Συμβούλιο  Ο Πρόεδρος  A . RUBERTI   ( 1 ) ΕΕ αριθ . L 98 της 10 . 4 . 1987, σ . 1 .